На основу решења стечајног судије Привредног суда у Нишу 2. Ст. 20/2018 од 11.06.2018. и решења 2.Ст. 20/2018 од 27.09.2018. године, а у складу са одредбама чланова 131. 132. и 133. Закона о стечају *(„Службени гласник РС“, бр. 104/2009, 99/2011 – др. закон, 71/2012 – одлука УС, 83/2014 и 113/17)* и Националним стандардом бр. 5 о начину и поступку уновчења имовине стечајног дужника (*Службени гласник Републике Србије бр. 13/2010*), стечајни управник стечајног дужника

ПРИВРЕДНО ДРУШТВО ЗА ПРОИЗВОДЊУ И ПРЕРАДУ МЕСА

**СИМИМПЕКС ДОО НИШ – У СТЕЧАЈУ из Ниша**

Ул. Булевар Немањића 25, (Зона 3), спрат 1, локал број 108,

МБ: 07997183, ПИБ:100502017

**ОГЛАШАВА**

продају дела непокретне и покретне имовине методом јавног прикупљања понуда

Предмет продаје је непокретна и покретна имовина стечајног дужника груписана у имовинску целину број Е1:

**Непокретна имовина:** Пословни простор – локал Л10, који се налази у Нишу у приземљу зграде „Александрија“ на Тргу Краља Александра Ујединитеља број 2, површине 71 м2 .

**Покретна имовина:** Опрема и инвентар који се налазе у локалу – по спецификацији из продајне документације.

Процењена вредност непокретне и покретне имовине из имовинске целине број Е1 износи: 12.621.697,00 динара. Процењена вредност предмета продаје није минимално прихватљива вредност, нити је на било који други начин обавезујућа или опредељујућа за понуђача приликом одређивања висине понуде.

Депозит за учествовање на продаји јавним прикупљањем понуда износи: **2.524.339,40 динара.**

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од **60.000,00 динара увећану за ПДВ, укупно 72.000,00** динара. Профактура се може преузети сваког радног дана у периоду од 9:00 до 17:00 часова, у просторијама стечајног дужника у Нишу, Ул. Булевар Немањића 25, (Зона 3), спрат 1, локал број 108, уз претходну најаву стечајном управнику на број телефона 060 147 47 99 или сараднику на број телефона 060 408-3160 или писаним захтевом путем електронске поште на biro.janackovic@gmail.com или на dpetrovicdunja@gmail.com. Рок за откуп продајне документације је **22.03.2021**. године;
2. Уплате **депозит** у износу од **2.524.339,40 динара** на текући рачун стечајног дужника број: **325-9500700042696-50** код Војвођанске банке а.д. Нови Сад, најкасније до 22.03.2021. године или положе неопозиву првокласну банкарску гаранцију наплативу на први позив. У случају да се уместо депозита положи првокласна банкарска гаранција, оригинал исте се ради провере мора доставити искључиво лично у просторије стечајног дужника у Нишу, Ул. Булевар Немањића 25, (Зона 3), спрат 1, локал број 108, најкасније до **22.03.2021.** године до **15:00** часова. У обзир ће се узети само банкарске гаранције предате лично на назначену адресу у назначено време. Гаранција мора имати рок важења до 26.06.2021. године;
3. Потпишу Изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати на следећој адреси у Нишу: Трг Краља Александра Ујединитеља број 2, након откупа продајне документације, а најкасније до **24.03.2021.** године (уз претходну најаву стечајном управнику), сваким радним даном од 10.00 до 17.00 часова.

Затворене понуде достављају се искључиво лично/директно, у просторијама стечајног дужника у Нишу: Ул. Булевар Немањића 25, (Зона 3), спрат 1, локал број 108, Ниш.

Крајњи рок за достављање понуда је **26.03.2021**. године до **12:00** часова.

**У разматрање ће се узети само понуде у писаној форми достављене у запечаћеним (затвореним) ковертама са назнаком „ПОНУДА - НЕ ОТВАРАТИ“ и „Понуда се односи на продају имовинске целине бр. Е1 - „СИМИМПЕКС ДОО НИШ – У СТЕЧАЈУ“, а које пристигну на назначену адресу до назначеног времена.** Стечајни управник на свакој коверти уписује тачно време пријема понуде. Усмене понуде стечајни управник не узима у разматрање.

**Запечаћена (затворена) коверта са понудом треба да садржи:**

* пријаву за учешће у поступку јавног прикупљања понуда;
* потписану безусловну понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из Регистра привредних субјеката и ОП образац, ако се као потенцијални купац пријављује правно лице (оригинал или оверену копију);
* код јавног бележника оверено овлашћење за заступање у поступку продаје уколико јавном отварању понуда не присуствује понуђач лично (за физичка лица) или овлашћење оверено од стране законског заступника уколико јавном отварању понуда не присуствује законски заступник лично (за правна лица).

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Јавно отварање понуда одржаће се дана **26.03.2021.** године **у 12:15 часова** (15 минута по истеку времена за предају понуда) на адреси: **Ул. Булевар Немањића 25, (Зона 3), спрат 1, локал број 108, Ниш**, у присуству комисије за отварање понуда.

Позивају се понуђачи као и чланови Одбора поверилаца да присуствују отварању понуда. Отварању понуда приступиће се и ако чланови Одбора поверилаца или неко од понуђача не присуствује продаји.

**Стечајни управник спроводи јавно прикупљање понуда тако што:**

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана од дана пријема обавештења о прихватању понуде**, а пре потписивања купопродајног уговора, након чега ће му бити враћена гаранција.

Закључењу купопродајног уговора у законом прописаној форми приступа се **у року од пет радних дана** од дана одржавања јавног отварања понуда, односно од обавештења о сагласности одбора поверилаца (уколико је достављена понуда мања од 50%), под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **8 (осам) дана** од дана закључења купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од **три радна дана** од дана одржавања јавног прикупљања понуда.

Понуђач губи право на повраћај депозита уколико:

* не поднесе понуду, или поднесе понуду која не садржи обавезне елементе; или
* не потпише купопродајни уговор, или
* буде проглашен за купца, а не уплати купопродајну цену у предвиђеном року и на прописани начин.

**Све порезе и трошкове који произилазе из предметне купопродаје, као и трошкове укњижбе и друго, у целости сноси купац.**

Име и презиме стечајног управника – Саша Јаначковић,тел: 060 147 47 99, е-маил : biro.janackovic@gmail.com.

Контакт особа – стечајни управник Дејан Петровић, сарадник тел: 060 408-3160, е-маил: dpetrovicdunja@gmail.com .